 Markii la gaaray maalinkii gowraca Yawmu-Naxri ayaa Cali binu Abii-Dhaalib istaagay meesha la yiraahdo Jamratul-Caqaba oo dadkii ogeysiiyey wixii la soo amray oo ahaa in gaalada oo dhan xiriirka loo jaro, lana siiyo muddo afar bilood ah, kuwii heshiis la lahaa muslimiinta iyo kuwii aan la lahaynba, waxaa keliya oo laga soo reebay kuwii aan heshiiskii muslimiinta waxba ka nusqaamin, cid kale oo muslimiinta cadow u ahna aan kaalmayn. 